Hlina, Alojz, poslanec NR SR (2014-07-03):
Vážený pán predseda, vážený pán minister, vážené kolegyne, kolegovia, stručne tesne pred obedom aj ja sa pripájam, teda teraz neviem, či ku gratulácii, či ku kondolencii, ale vlastne k tomu, že opúšťate svet tejto, tohto druhu politiky, že sa tu nestretávame. Nech sa vám tam, kde idete, darí. Ja s tým najmenší problém nemám. Viete, ja som neni plný tuná zášti a dovoľte, aby som špeciálne vo vašom prípade povedal, ja nebudem hodnotiť inú činnosť, ale vás by mali poľnohospodári volať na dožinky. Vy by ste mali mať česť, vy by ste mali čestnú vstupenku na Agrokomplex, každý rok by vám mali poslať práve preto, čo ste urobili pri zákone o trhových miestach, lebo oceňujem, že ste vtedy dovolili, aby prešiel pozmeňovák, ktorý upravil to, že predávať na trhovisku môže, a keď vravia, že to je ich, tak teda sa aspoň majú dokladovať. Naozaj to treba korektne povedať, korektne povedať, že minister hospodárstva pán Malatinský spravil pre poľnohospodárstvo rádovo viac ako 10 operačných programov v poľnohospodárstve, a keby to na mne záležalo, tak by ste tú čestnú vstupenku na Agrokomplex každý rok dostali. K inej vašej činnosti sa nevyjadrujem, ja hodnotím iba tú, hej. Nebráni mi žiadna, aby som to nespomenul, ale využijem, pán minister, to, že sme tu a hovoríme naozaj o vážnej veci. Pamätám ten zákon, tam znova tak by nebolo, že človek iba chváli, vy ste ho uviedli, že nemá vplyv na podnikateľské prostredie. No čo už má vplyv na podnikateľské prostredie, ak nie trh? Okolo trhov vznikali civilizácie, okolo Hodvábnej cesty, nejdeme úplne do histórie. Čiže ten zákon bol mimoriadne dôležitý a mrzí ma, že prešiel takým nezáujmom, a zdá sa, že aj s chybami ako prešiel a treba sa nám k tomu vrátiť. A ja, viete čo, ja sa nepripojím tuná k vlne, ktorá bude kopať do Kolesíka, do pána Kolesíka, že aj ja si kopnem. Ja náhodou oceňujem, že mal snahu to riešiť. To, že to uchopil zle, holt, mal ho niekto zastaviť, ale tam nebol úmysel zlý. To je, to treba zase tiež korektne povedať, že ale zas ten amaterizmus u vás je, teda tu v poslaneckom SMER-e, je naozaj veľký, a pritom disponujete obrovským tímom ľudí. Čo máme povedať my, čo máme jedného právnika, hej, že ten nestíha. Tak naozaj toto treba povedať ako chybu. Ale ja by som nekopol si do Kolesíka, čo vaši by si doňho kopli. (Povedané so smiechom.) Ja nie, lebo on podľa mňa, ten úmysel bol dobrý. Tak ako je našou povinnosťou naozaj chrániť našich a je tu aj pán Kažimír a nám sa napríklad podarilo, že pri ochrane našich, hej, že tie povinnosti ohľadom ERP-čky, ja neviem čo, lebo naozaj to je fenomén, ktorý je silný, že naši sa trápia, však kto môže, ich kontroluje, ale dvakrát do týždňa tam dobehne jedna poľská dodávka a vyšúpe všetko. Viete, všetko to tam tým predá a na tej dedine zas toho mäsa nekupujete toľko, iba toľko, koľko potrebujete, a počkáte na Poliaka. Takže to nás ešte stále čaká. Stále nás to čaká to nejakým spôsobom správne uchopiť a nepodceňovať zákon o trhových miestach. Zákon o trhových miestach je, to je jeden z najdôležitejších zákonov, aký kedy bol. Lebo raz sa tam svojím spôsobom vrátime, raz sa tam spolu vrátime, tam, kde sme začali a na trhoviskách vznikla civilizácia. Ešte, ak dovolíte, a s tým skončím, nebol by to tento parlament, keby sme sa nestretli s niečím takým, čo ja neviem už ani identifikovať, že koľko zloby je v niekom až, až, až... Ale to je niekoho iného problém. Využijem to na to, na to, aby som podal rozklad ustanovenia, ktoré sme prijali vtedy, lebo došlo k nepochopeniu, k brutálnemu nepochopeniu a parazitovaní na nepochopení niekoho, kto, teda je to paradoxné, že poslanec, vládny poslanec SMER-u sa smeje svojim kolegom, že prijali nejaké uznesenie, ktoré je zlé. Nebudem ho menovať, proste dokonca Pravda, denník Pravda sa tomu venovala na titulnej strane a tu by som chcel povedať, asi viem, že si s tým nepomôžem. Prosím vás, ak sa niekto chce venovať nejakej téme na titulnej strane a neni sú to Čremošné listy, tak, prosím vás, naštudujte si tú tému. A to apelujem na pani Sliškovú, pani Sliškovú alebo kto je vlastne v tej Pravde, prosím vás. Ak raz chcete na titulku Pravdy uviesť nejaký článok, v ktorom analyzujete, že sa spravila, že sa niečo spravilo, že to je chybné, tak si to, prosím vás, naštudujte. Už keď nemáte pocit, že by ste sa mali spýtať niekoho, kto tomu trošku rozumie, a stačí vám vyjadrenie niekoho, kto je len zákerný, plný zloby v sebe, že ako by mohol odôvodniť svoje nezahlasovanie, lebo, mimochodom, jediný poslanec SMER-u nezahlasoval vtedy, a to bol kolega, ktorý tu momentálne nie je. Rozkladoval to ustanovenie, ktoré je mimoriadne dôležité, to znamená, že ak chcete predávať na trhovisku potraviny bez kasy, bez ničoho, lebo, opakujem, bez kasy, bez ničoho, tak sme zaviedli povinnosť, že máte povedať, že máte viac ako črepník na balkóne. Zjednodušene. Doteraz ste mohli predávať bez kasy, bez ničoho, že to vypestujete a mali ste črepník na balkóne. Teraz sme zaviedli, že je potrebné to nejakým spôsobom doložiť. Samozrejme, že aplikačne môže byť chyba. Samozrejme, že to niekto oklame, bude to chcieť oklamať. No, ale však tak si tu žijeme. Ale to už je potom na tých, komu na tom záleží. Ak mne záleží, ja mám svoje pole a záleží mi, aby vedľa mňa nejaký špekulant nepredával, tak ja budem dohľadávať. Zákonodarca mi umožnil dopytovať si orgán verejnej správy, že ako kontrolovala jeho. A ak, jak napriek tomu viem, že má iba črepník na balkóne, napriek tomu bude predávať paradajky, lebo doložil nejakú falošnú zmluvu o nájme. Tak áno, tak pôjdem po tom. Budem dôsledný a pôjdem po tom, že ale na tom poli, on ktoré má prenajaté, ktoré nám predložil, žiadne paradajky nerastú. To je všetko vec, ktorá sa dá doriešiť, a tu sa jeden a to chcem dovysvetľovať. Tu sa jeden ten človek váš, rozvodový právnik (povedané so smiechom) sa zachytil ustanovenia lesných plodov a proste povedal a titulka Pravdy hovorila, že, dokonca tam bola aj karikatúra, že, že lesné plody už nemôžete ísť zbierať, že si musíte pýtať povolenia a neviem čo. Prosím vás pekne, v tomto ustanovení sa absolútne nič nemenilo. Môžete ísť do lesa, môžete zbierať, koľko chcete, zbierať, koľko chcete. Jediné, čo sa zmenilo, ono v zásade by nebolo zlé, lebo viete, keď si zasial, tak predávaj. Keď nikto tie maliny nezasial alebo tie čučoriedky, jediné, čo sa zmenilo, že teraz môžete ísť do lesa nazbierať lesné plody, môžete ich tam znova predávať, môžete ich predávať, môžete ich predávať, ale musíte mať nejaké povolenie. Nemôžete povedať, nemôžete povedať, že ste ich, že ste ich vypestovali, pokiaľ ste ich reálne nevypestovali. Lebo znova – aj pri lesných plodinách – a to je presne to, to treba to, to rozložiť a verím, že veterinárna správa si to rozloží to ustanovenie tak, jak má, teda správne, pri tej kontrole. Lebo aj pri lesných plodinách môže nastať situácia, že niekto reálne má záhradku a reálne dopestoval svoje brusnice, a koľko nezjedol, to predával. Lenže aj to treba verifikovať, ale v zásade my nehovoríme. Tento prípad je málo početný. Hej, poväčšine hovoríme o tom, že idú do lesa, do iného lesa, nie jeho lesa, nazbierajú a predávajú. Títo nemôžu predávať, lebo to nie je ich nadprodukcia. Rozumiete? Nemôžu predávať, teda môžu predávať, ale nie bez kasy, lebo oni sú účastníkom obchodného styku. To už nehovorím, že nejako morálno-eticky, že predávajú niečo, čo nezasiali. Nikto nehovorí, že nemôžete ísť do lesa si nazbierať čučoriedky a doma si ich zavariť. To nikto nehovorí. Ale pokiaľ idete do lesa a idete to predávať na trhovisko, tak áno, hovorí, po rozklade tohto ustanovenia, že musíte mať nejaké oprávnenie, keď predávate. Lebo to nie je nadprodukcia, to sa zneužívalo, ale áno, aj pozná to, pozná aj tú variantu, že môže byť niekto, kto má reálne nejaké pole, kus lesa, kde má čučoriedky. Nech sa páči, nech doloží, a vtedy môže predávať bez RRP-čky. Čiže nie je tam žiadna chyba, ale vidíte, nie je tam žiadna chyba a napriek tomu, páni poslanci SMER-u, jeden z vašich kolegov vás očiernil na titulnej strane SME, že tomu nerozumiete, a on je aký génius, že on tomu rozumie. To už si, vysporiadajte sa s ním, sa sním sami. Čiže toto som považoval za potrebné. Prepáčte, pán minister, ja viem, že nie celkom, ale toto bolo potrebné dopovedať, lebo my sme urobili, pán minister vtedy urobil fantastickú vec, fantastickú vec, že bol veľký na tú chvíľu, že to urobil, a čas ukáže, čas to ukáže, že ako to bolo dôležité. A ľuďom len treba odporúčať, buďte dôslední, aplikujte si, pýtajte si to, na čo máte právo, čo je v zákone o trhových miestach. Buďte dôslední a vtedy budete vidieť výsledky. Nie zajtra, nie pozajtra, v určitom časovom horizonte, ale budete ich vidieť. Garantujem. Ďakujem pekne.